CABINET  INDIVIDUAL DE INSOLVENTA  DAOGARU  PETRISOR  LIVIU                        TIMIŞOARA, P-ta Unirii, nr.9, ap.2, jud. Timiş, Atestat  UNPIR 1B2212

Tel/Fax: 0256 433443; Mobil: 0722588636;

TRIBUNALUL TIMIŞ
Dosar: 8714/30/2007
Termen: 11.06.2009
Judecător sindic: Didona Lungulescu
Raport final privind descrierea modului de indeplinire a atributiilor si justificarea cheltuielilor efectuate, privind procedura simplificata de insolventa pentru debitorul SC FORFIT SRL


I. DATE GENERALE DE IDENTIFICARE

1. Denumire: S.C. Forfit S.R.L.

2. Sediu social: Timisoara, P-ta Badea Cartan, nr.7 , jud. Timiş.

3. Număr de înregistrare la O.R.C. Timiş: J35/1459/2004
4. C.U.I.: 16420345.
5. Capital social: 300 lei.
6. Activitate principală: 5212 – Comert cu amanuntul in magazine nespecializate,cu vanzare predominanta de produse nealimentare ;
7. Asociat unic si administrator: POP VASILE, domiciliat în Giarmata Vii, str. Teilor, nr. 102, jud. Timiş.
8. Creditori:- A.F.P. Timişoara pentru suma de   18446 lei,  MAZAC ROBERT, pentru suma de 14739,30 lei, S.C. PROTV S.A.. pentu suma de 1192,17 lei, S.C. RHG GARANTA 2005 S.R.L., pentu suma de 5089,30 lei, S.C.RETIM ECOLOGIC SERVICE S.R.L., pentu suma de 1312,85 lei, S.C.PLAST TURO S.R.L., pentu suma de 870,23 lei
	Tot        TOTAL CREANTE -  41.649,85 lei


Procedura generala de insolvenţă a fost declanşată împotriva debitoarei, la cererea creditorului Mazac Robert, prin sentinţa comerciala nr. 1424/10.07.2008 pronunţată de Tribunalul Timiş în dosar nr. 8714/30/2007, în temeiul art. 33 din Legea privind procedura insolvenţei, fiind numit în calitate de administrator judiciar, Cabinetul Individual de Insolvenţă Daogaru Petrisor-Liviu, înscris în Tabloul practicienilor în insolvenţă sub nr. 1B2212, cu sediul în Timişoara, P-ta Unirii, nr. 9, ap. 2, jud. Timiş.
Prin incheierea nr.201 / 05.02.2009, s-a declansat procedura de insolventa simplificata

II. MĂSURI INTREPRINSE
 Administratorul judiciar aduce la cunoştinţa Onoratei Instanţe că de la numirea sa şi până în prezent a procedat la aducerea la îndeplinire a celor dispuse de judecătorul sindic prin sentinţa comerciala nr. 1424/10.07.2008, pronunţată de Tribunalul Timiş în dosar nr. 8714/30/2007 şi prevăzute de art. 20 din Legea nr. 85/2006 după cum urmează:

· S-a procedat la notificarea societăţii debitoare, a asociatului unic şi administratorului social Pop Vasile, în vederea preluării actelor contabile precum şi a actelor constitutive ale societatii.
· In conformitate cu prevederile Legii nr. 85/2006, notificarea de deschidere a procedurii a fost publicată în  Buletinul Procedurilor de Insolvenţă la data de 04.08.2008, avand nr. 3116.
· S-a luat legătura cu fostul administrator social al debitoarei, dl. Pop Vasile care a predat administratorului judiciar, documentele prevăzute de disp. art. 28 alin. 1 din Legea 85/2006, lista acestor documente fiind consemnată în procesul verbal de predare – primire din data de 21.08.2008. Obţinând lista cu potenţialii creditori ai societăţii debitoare, am procedat la notificarea acestora prin scrisori recomandate cu confirmare de primire. Intrucat reprezentatntul debitoarei a predat actele prevazute la art.28, dupa termenul stabilit pentru depunerea creantelor, 15.08.2008, declaratiile de creanta au fost depuse dupa acest termen, dar inainte de afisarea tabelului preliminar.

· Au fost notificaţi potenţialii creditori bugetari (AFP Timisoara, AVAS Bucuresti, ITM Timis, Primaria Timisoara) în vederea depunerii declaraţiilor de creanţă. 
· Au fost depuse cereri de admitere a creanţei de către A.F.P. Timişoara, S.C.  PROTV S.A.,  S.C. RHG GARANTA 2005 S.R.L., S.C.RETIM ECOLOGIC SERVICE S.R.L, S.C.PLAST TURO S.R.L si MAZAC ROBERT. Creanta creditorului MAZAC ROBERT, a fost acceptata partial, penalitatile fiind calculate pana la dublul debitului asupra caruia s-au potrivit art.4, pct.3 din Legea 469/2002. Creanta S.C.RETIM ECOLOGIC SERVICE S.R.L a fost acceptata partial, nefiind admise facturile emise si scadente dupa data deschiderii procedurii.
· In data de 04.09.2008, am publicat in Buletinul Procedurilor de Insolvenţă nr.3409/05.09.2008 si in ziarul Evenimentul Zilei din data de 06.09.2008, Convocarea Adunarii Creditorilor, pentru data de 19.09.2008, ora 14, la sediul administratorului judiciar.
·  In data de 19.09.2008, a fost convocata adunarea creditorilor dar nu s-a prezentat niciun creditor si am notificat creditorii pentru o noua adunare in data de 17.10.2008, ora 14, la sediul administratorului judiciar. Nici la sedinta Adunarii Creditorilor din data de 17.10.2008, nu s-a prezentat nici un creditor.
· In data de 11.09.2008, am procedat la verificarea creanţelor, am întocmit si afişat  tabelului preliminar, intocmind un proces-verbal de afisare la usa instantei. Am comunicat tabelul preliminar debitorului si creditorilor ale caror creante au fost acceptate partial, precizand totodata si motivele acceptarii partiale a creantei. 
· In data de 14.10.2008, am întocmit si afişat  tabelului definitiv cuprinzand creantele declarate impotriva debitorului S.C. FORFIT S.R.L., intocmind un proces-verbal de afisare la usa instantei.
· In data de 16.12.2008 am notificat, prin scrisori recomandate cu confirmare de primire, creditorii si debitorul cu privire la propunerea de intrare in faliment, prin notificarea nr.1/16.12.2008.
· In data de 28.01.2009, ora 14:00 a avut loc Adunarea Creditorilor, la sediul administratorului judiciar din Timisoara, P-ta Unirii, nr. 9, ap. 2, Jud. Timis, in urma convocarii acestora prin scrisori recomandate, cu confirmare de primire, prin notificarea nr.9/19.01.2009 . La aceasta data s-a prezentat d-na Aurelia Criste, in calitate de reprezentant al creditoarei A.F.P. Timisoara si prin fax a votat creditorul Mazac Robert. Ambii creditori au fost de acord cu propunerea privind intrarea in faliment a debitoarei.
·  Am notificat creditorii, prin scrisori recomandate cu confirmare de primire, privind propunerea de inchidere a procedurii insolventei, prin notificarea nr. 17/05.03.2009. 

· Am notificat creditorii, prin scrisori recomandate cu confirmare de primire, privind deschiderea procedurii de faliment prin notificarea nr. 18/05.03.2009. 
· Am publicat notificarea privind deschiderea procedurii de faliment prin procedura simplificata  în  Buletinul Procedurilor de Insolvenţă in data de 09.03.2009, avand nr. 1123.
III. ANALIZA  SITUATIEI   ECONOMICE A DEBITORULUI
· La sediul social declarat la registrul comertului nu se mai desfasoara nici un fel de activitate

· SC FORFIT SRL a fost infintata in anul 2004. In perioada 2004 - 2006 societatea a functionat  bine, avand in vedere si creditarile asociatului unic Pop Vasile.  In data de 31.05.2006, debitoarea a incheiat un contract de locatiune cu creditorul Mazac Robert, valabil pana la data de 31.05.2007, stabilindu-se o chirie de 2450 lei/luna. Incepand cu luna martie 2007, existand neintelegeri intre parti in ceea ce priveste suprafata inchiriata, in fapt 105 mp fata de 117 mp (suprafata din contractul de locatiune), debitoarea SC FORFIT SRL, nu a mai achitat chiria aferenta lunilor martie, aprilie si mai 2007. Proprietarul imobilului inchiriat, creditorul Mazac Robert, in baza clauzelor contractului de locatiune, in luna august 2007, a patruns in imobil si a schimbat incuietorile de la usa imobilului inchiriat, marfa aflata in magazin ramanand in custodia acestuia, pana la data de 28.06.2008, cand a fost predata in baza unui proces verbal reprezentantilor SC FORFIT SRL, dar aceasta marfa fiind depozitata necorespunzator, s-a deteriorat nemaiputand fi valorificata. Se poate observa ca debitorul a fost astfel lipsit de stocurile de marfa aproape un an.
· Din analiza documentelor financiar contabile a reieşit că societatea a ajuns în încetare de plăţi din motive obiective, respectiv lipsa unui punct de lucru si lipsa stocurilor de marfa, pentru motivele enuntate mai sus, avand in vedere obiectul de activitate al societăţii, astfel debitorul  nu a mai continuat activitatea.
· S-a încercat  mentinerea activităţii societatii, motiv pentru care asociatul unic a creditat societatea cu suma totala de 100.972,08 lei, numai in cursul anului 2007, cu suma de 36.700 lei, astfel cum rezultă din Balanţa de verificare la data de 31.06.2008 si fisa contului, referitor la contul nr. 4551 Asociaţi – conturi curente. Acest lucru dovedeşte faptul că s-a dorit mentinerea activitatii societatii, dar conjuctura nu a fost favorabilă.
S-a ajuns astfel la o pierdere de 158.895 lei, aşa cum rezultă din Balanţa de verificare la 30.06.2008.
IV.  CONCLUZII
              1. Intrucat in averea debitoarei nu au fost gasite bunuri sau creante de incasat si nici un creditor dintre cei inscrisi in Tabelul definitiv nu s-a oferit sa avanseze sumele corespunzatoare continuarii procedurii, in temeiul art. 131 din Legea nr.85/2006, cu modificarile ulterioare, solicitam instantei inchiderea procedurii simplificate de insolventa impotriva SC FORFIT S.R.L., cu sediul social in Timisoara, P-ta Badea Cartan, nr.7 , jud. Timiş si radierea acesteia din evidentele ORC Timis.
 2. In temeiul art. 136 din Legea nr.85/2006, cu modificarile ulterioare, solicitam descarcarea lichidatorului judiciar de orice indatoriri sau responsabilitati, cu privire la procedura, debitor si averea lui, creditori si asociati.

3. Din analiza documentelor financiar – contabile, nu rezultă că administratorul social a săvârşit vreo faptă care să se încadreze prevederilor art. 138 din Legea nr. 85/2006, pentru a se putea solicita antrenarea răspunderii acestuia, având în vedere că, deşi a existat o pierdere substanţială în anul 2006, s-a încercat remedierea situaţiei prin creditarea societatii, in consecinta nu solicit antrenarea raspunderii materiale a administratorului societatii.

4. Avand in vedere faptul ca nu exista disponibilitati banesti in contul debitoarei in faliment, in temeiul art. 14, alin.3, din H.G. nr.460/2005, modificata si completata prin H.G. nr. 1881/2006, solicitam instantei sa dispuna publicarea in Buletinul procedurilor de insolventa a prezentului raport.
Prezentul raport a fost comunicat debitorului, administratorului social si tuturor creditorilor inscrisi in tabelul definitiv al creantelor, anexez dovezile de comunicare. 
 S.C. Forfit S.R.L.

